Flavius Honorius

Flavius Honorius (9 de setembre de 384, Constantinòple - 15 d'aost de 423) fuguèt un emperaire roman que reinèt coma coemperaire de son paire Teodòsi Ier de 393 a 395 e coma emperaire d'Occident de 395 a sa mòrt.
Succediguèt a son paire Teodòsi Ier e fuguèt remplaçat per l'emperaire usurpator Joan.

Fins a 408, lo cap vertadier de l'Empèri d'Occident fuguèt lo generau vandal Stilicon que capitèt de vencre leis invasions germanicas dei premiereis annadas dau rèine e decidiguèt de desplaçar la capitala de Roma a Ravena que sa posicion defensiva èra melhora. Stilicon capitèt tanben d'intervenir ambé succès dins leis afaires intèrns de l'Empèri d'Orient. Pasmens, aqueu poder entraïnèt pauc a pauc la formacion d'una oposicion organizada a l'entorn de l'emperaire que capitèt de l'assassinar en 408 après la revirada militara dei Grandeis Invasions de 406.

Pasmens, aquela assassinat mau capitèt de restaurar la situacion e Roma fuguèt pilhada en 410 per lei visigòts. En cambi de l'evacuacion d'Itàlia, Flavius Honorius deguèt donar Aquitània a Alaric I en 416. Honorius deguèt tanben faciar mai d'una temptativa de còp d'estat entre 409 e 421. Ansin, leis annadas 410 fuguèron caracterizadas per un afondrament de l'autoritat imperiala fins au rèine de Valentinian a partir de 425.

 Liames intèrnes 

 Empèri Roman

 Bibliografia 

 Paul Petit, Histoire générale de l’Empire romain, Seuil, 1974, 800 p.

 Nòtas e referéncias 

Categoria:Emperaire roman
Categoria:Cap d'estat dau sègle IV
Categoria:Cap d'estat dau sègle V
Categoria:Naissença en 384
Categoria:Decès en 423